Avstraliyaning eng yirik aviatashuvchisi Qantas va Xitoyning Alibaba kompaniyasi sheriklik haqida kelishuvni imzoladi, u xalqaro turizmni rivojlantirishga yo‘naltirilgan. Bu haqda «Sinxua» agentligi aviakompaniyadagi manbaga asosan xabar berdi. Kelishuvga ko‘ra, Qantas Alibaba tijorat onlayn-platformasidagi saytlar yordamida chiptalar sotadi. Platformada mobil ilovadan faol tarzda foydalanuvchilar soni 500 million kishidan ortiq. «Biz Xitoy bozoridagi faoliyatimizni yanada kengaytirishni rejalashtirmoqdamiz», - deya izoh berdi kelishuvga aviakompaniyaning bosh ijrochi direktori Garet Evans. Uning qo‘shimcha qilishicha, yangi sheriklik tufayli har ikki yo‘nalish – Xitoy va Avstraliyada turizmni yanada rivojlantirish uchun keng istiqbollar ochiladi.